Alkiškių evangelikų liuteronų bažnyčia

Alkiškių evangelikų liuteronų bažnyčia – bažnyčia, stovinti Alkiškiuose (Akmenės rajono savivaldybė), ant kalvos. Kultūros paveldo objektas Nr. 2145. Šventovę supa kapinės.

 Istorija 
miniatiūra|left|Galinis fasadas

Alkiškių evangelikų liuteronų bažnyčios vietoje iš pradžių buvo pamaldų namai – Šiaulių evangelikų liuteronų bažnyčios filija. 1801–1815 m. kunigas Fridrichas Vilhelmas Skubovijus dovanojo šiems namams sakyklą, du Nukryžiuotuosius, dvi sidabrines taures. Alkiškių dvaro nuomotojas Magnus pastatė liuteronams medinį pamaldų namą, kurį 1829 m. pašventino kunigas Aleksandras Henrikas Konradas Šulcas. Jis 1832 m. dovanojo parapijai fisharmoniją. 1840 m. maldos namuose jau buvo vargonai. 1858 m. kunigo Aleksandro Dovydo Emanuelio Distono paraginti parapijiečiai suvežė statybinių medžiagų ir surinko 100 rublių. Parapijos dvarininkai taip pat davė statybinių medžiagų. 1861 m. medžiagos buvo paruoštos, padėtas kertinis akmuo ir pradėta statyti bažnyčia. 1865 m. ji pašventinta. Kunigo Teodoro Kupferio (tarnavo nuo 1904 m.) rūpesčiu bažnyčios stogas apdengtas skarda. 1930–1932 m. bažnyčia įsigijo naują varpą. Nuo XIX a. vidurio Alkiškių kunigai gyveno Saunoriuose, ten vasaromis veikė ir konfirmantų mokykla.

1933 m. Alkiškių evangelikų liuteronų bažnyčią buvo paskirtas Gustavas Rauskinis  – jis tapo pirmuoju naujai įsteigtos parapijos kunigu. 1953–1955 m. parapiją aptarnavo kunigas Vilis Burkevičius, 1955–1979 m. – iš tremties grįžęs kun. Gustavas Rauskinis, po to – kun. E. Švageris. 1994–1998 m. bažnyčioje tarnavo kun. Aivaras Salmanis, vėliau – kun. Erikas Laiconas. 

1979 m. suremontuotas ir nudažytas šventovės stogas. Kai jis vėl pradėjo leisti vandenį, 1983 m. apdengtas raudonu šiferiu. 1981 m. nutinkuota ir nudažyta bažnyčios išorė. 1988 m. vėtra nuvertė medinį bažnyčios kryžių, apkaltą cinkuota skarda. 1989 m. iškeltas plieno kryžius.Valentas Cibulskas. Šiaurės Lietuvos evangelikų liuteronų bažnyčia. Žiemgala. 2004/1  Šiaulių–Mažeikių parapijos bei filijų istorija ir Alkiškių parapija Inž. Visvaldis Krūmiņš. Eltišķu ev.-lut. latviešu draudze un baznīca // LELB Šiaurės Lietuvos latviškai kalbančių parapijų 2005 metų metraštis ir 2006 metų kalendorius 

Tai viena iš trijų po Antrojo pasaulinio karo išlikusių latviškų bažnyčių.

 Šaltiniai 

 Nuorodos 
 Parapijos istorija 
 Ernestas Vasiliauskas, Šiaulių (Alkiškių) evangelikų liuteronų parapija ir archyvas, Lietuvių katalikų mokslo akademijos metraštis, Vilnius, 2021, t. 44. ISSN 1392-0502.
 Alkiškių evangelikų liuteronų bažnyčia panoramas.lt

Kategorija:Akmenės rajono bažnyčios
Kategorija:Lietuvos evangelikų liuteronų bažnyčios
Kategorija:Lietuvos latviai
Kategorija:Lietuvos kultūros vertybės: bažnyčios